Na podlagi prvega odstavka 31. člena Zakona o vrtcih (Ur.l. RS št. 12/96,44/00 in 78/03), drugega odstavka 7. člena Pravilnika o plačilih staršev za programe v vrtcih (Ur.l.RS št. 44/96, 39/97 – odločba US, 1/98,84/98, 44/00-odločba US, 102/00, 111/00, 92/02 in 120/03), 18. in 22. člena Pravilnika o metodologiji za oblikovanje cen programov v vrtcih, ki izvajajo javno službo (Ur. l.RS št. 97/03) in  21. člena Statuta občine Šenčur (Uradni vestnik Gorenjske, št. 6/95, 6/96, 36/98, 21/99)  je Občinski svet Občine Šenčur na svoji 11. redni seji  dne 28.01.2004 sprejel 







SKLEP

             
  o določitvi cen programov v vrtcih na območju Občine Šenčur
1. Cene vzgojno-varstvenih programov v vrtcih na območju občine Šenčur znašajo mesečno na otroka (zneski v SIT):

	Program
	Stroški dela
	Mat. stroški
	Hrana
	Cena

	VRTEC ŠENČUR
	
	
	
	

	1. starostno obdobje 1-3 leta
	59.240,00
	5.210,00
	6.250,00
	70.700,00

	Cena za starše
	
	
	
	66.188,00

	2. star. obdobje
	45.690,00
	5.210,00
	6.250,00
	57.150,00

	Cena za starše 
	
	
	
	54.981,00


2. Cene veljajo od 1.1.2004.

3. Razlika, v višini 4.512,00 SIT, med dejansko ceno programa za 1. starostno obdobje, ki znaša 70.700,00 SIT in potrjeno ceno za starše, ki znaša 66.188,00 SIT  se od 1.1.2004 krije iz proračuna Občine Šenčur.

4. Razlika, v višini 2.169,00 SIT, med dejansko ceno programa za 2. starostno skupino, ki znaša 57.150,00 SIT in potrjeno ceno za starše, ki znaša 54.981,00 SIT se od 1.1.2004 krije iz proračuna Občine Šenčur.   

5. Starši otrok, za katere je Občina Šenčur po veljavni zakonodaji dolžna kriti del cene vrtca, lahko uveljavijo rezervacijo enkrat letno v obdobju od 1. julija do 31. avgusta. Rezervacijo lahko uveljavijo za neprekinjeno odsotnost otroka najmanj en in največ dva meseca. Starši so dolžni vrtcu napovedati otrokovo odsotnost najpozneje en teden pred prvim dnem odsotnosti. Starši plačajo rezervacijo v višini 40 % od plačila, ki  jim je določeno z odločbo o višini plačila za program vrtca. 

6. V primeru bolniške odsotnosti nad enim mesecem je na podlagi zdravniškega   spričevala možna začasna odjava.

7. Za čas, ko je otrok odsoten in ne obiskuje vrtca, se cena programa zniža za stroške    neporabljenih živil. Če starši obvestijo vrtec o otrokovi odsotnosti do 7. ure dopoldne, vrtec zniža ceno  programa za stroške neporabljenih živil s tem dnem, v primeru, da je odsotnost  javljena kasneje, se upošteva z naslednjim dnem.

8. Zaradi znižanja stroškov in racionalizacije poslovanja se s 1.9.2004 določi obratovalni čas centralnega vrtca Šenčur, ki posluje od 05.30.–16.30., dislocirane enote vrtca pa poslujejo od 06.00.-15.30. V času letnih počitnic in med prazniki posluje samo centralni vrtec Šenčur. 

9. Sklep začne veljati naslednji dan po objavi v Uradnem vestniku Gorenjske,            uporablja pa se od 01.01.2004 dalje.

                                                                                                                Župan

                                                                                                         Občine Šenčur

                                                                                                          Miro Kozelj 
